text: ঘুর্ণিঝড়ের আঘাতে ক্ষতিগ্রস্থদের সাড়ে ১২ লাখ টাকার চেক বিতরণ - CoxsbazarNEWS.Com - CBNCoxsbazarNEWS.Com – CBN
  প্রকাশ: ১৮ আগস্ট, ২০১৭ ১০:২৮
  চকরিয়া উপজেলায় ইতোপুর্বে সংগঠিত ঘুর্ণিঝড় 'মোরা' তান্ডবে ক্ষতিগ্রস্থ পরিবার ও শিক্ষা প্রতিষ্ঠানের জন্য সাড়ে ১২ লাখ টাকা অনুদান দিয়েছেন সরকার প্রধান দেশরত্ম শেখ হাসিনা। উপজেলা প্রশাসনের সার্বিক সহযোগিতায় উপজেলা সমাজ সেবা বিভাগ ও উপজেলা পরিষদের আওতায় সংশ্লিষ্ট মন্ত্রানালয়ের মাধ্যমে ক্ষতিগ্রস্থদের জন্য অনুদানের এসব বরাদ্ধ নিশ্চিত করেছেন। গতকাল বৃহস্পতিবার বিকালে উপজেলা পরিষদ মিলনায়তনে ক্ষতিগ্রস্থ পরিবার ও শিক্ষা প্রতিষ্ঠান প্রধানের হাতে প্রধানমন্ত্রীর অনুদানের চেক তুলে দেন অনুষ্ঠানের প্রধান অতিথি উপজেলা পরিষদের চেয়ারম্যান ও উপজেলা আওয়ামীলীগের সভাপতি আলহাজ জাফর আলম।
  চকরিয়া উপজেলা সমাজ সেবা কর্মকর্তা আবুল কালাম আজাদের সঞ্চালনায় অনুষ্ঠানে বিশেষ অতিথি ছিলেন উপজেলা প্রকল্প বাস্তবায়ন কর্মকর্তা মো.জোবায়ের হাসান, উপজেলা আওয়ামীলীগের সহ-সভাপতি মোক্তার আহমদ চৌধুরী, কাকারা ইউনিয়ন পরিষদের চেয়ারম্যান ও উপজেলা আওয়ামীলীগের সাংগঠনিক সম্পাদক শওকত ওসমান, কৈয়ারবিল ইউনিয়ন পরিষদের চেয়ারম্যান মক্কী ইকবাল হোসেন, বদরখালী ইউনিয়ন পরিষদের চেয়ারম্যান খাইরুল বশর, লক্ষ্যারচর ইউনিয়ন পরিষদের চেয়ারম্যান গোলাম মোস্তাফা কাইছার ও উপজেলা চেয়ারম্যানের সহকারি হাসানুল ইসলাম আদর ও জিএম পারভেজ প্রমুখ। এছাড়াও অনুষ্ঠানে প্রশাসনের সকল বিভাগের কর্মকর্তা, জনপ্রতিনিধি, ক্ষতিগ্রস্থ পরিবার সদস্য, শিক্ষা প্রতিষ্ঠানের প্রধান এবং সুধীজন উপস্থিত ছিলেন।